Diari Oficial de la Generalitat Valenciana


Sumari del DOGV 6272, del 21-05-2010 (2010/5671)

RESOLUCIÓ de 13 de maig de 2010, de la Direcció General d'Administració Autonòmica, per la qual s'adjudiquen destinacions als participants en el concurs de mèrits número 46/2009, per a la provisió de llocs de treball de naturalesa funcionarial, sector administració especial, grups A i B, direccions de secció, arquitectes, arquitectes tècnics, enginyers de camins, enginyers de mines i enginyers tècnics d'obres públiques.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6272

Data del DOGV
:   21-05-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/5671


Data del document
:   13-05-2010

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 13 de maig de 2010, de la Direcció General d'Administració Autonòmica, per la qual s'adjudiquen destinacions als participants en el concurs de mèrits número 46/2009, per a la provisió de llocs de treball de naturalesa funcionarial, sector administració especial, grups A i B, direccions de secció, arquitectes, arquitectes tècnics, enginyers de camins, enginyers de mines i enginyers tècnics d'obres públiques. [2010/5671]
Mitjançant una resolució de 9 de setembre de 2009, de la Direcció General d'Administració Autonòmica, publicada en el DOCV número 6103, de 16 de setembre de 2009, es va convocar el concurs de mèrits número 46/2009, per a la provisió de llocs de treball de naturalesa funcionarial, sector administració especial, grups A i B, direccions de secció, arquitectes, arquitectes tècnics, enginyers de camins, enginyers de mines i enginyers tècnics d'obres públiques.
Finalitzada l'avaluació dels mèrits dels concursants i la resta de tràmits d'execució de la convocatòria, per la Comissió de Valoració es va formular, en data 28 d'abril de 2010, la proposta definitiva d'adjudicació.
En virtut d'això, i fent ús de les atribucions que confereix a aquesta Direcció General d'Administració Autonòmica, en l'apartat 3 de l'article 18 del Reglament de Selecció, Provisió de Llocs de Treball i Carrera Administrativa, així en l'article 14 del Decret 206/2009, de 13 de novembre, del Consell, pel que s'aprova el Reglament Orgànic i Funcional de la Conselleria de Justícia i Administracions Públiques, resolc:
Primer
Fer públiques les puntuacions obtingudes pels participants en el concurs de mèrits número 46/2009 i adjudicar, amb destinació definitiva, els llocs de treball relacionats en l'annex de la present resolució.
De conformitat amb el que es disposa en els paràgrafs 2n i 3r de l'article 16.10, de la Llei de la Funció Pública Valenciana, en relació amb el Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat, el lloc de treball número 19309, cap de Secció de Promotors Públics, s'adjudica d'acord amb la nova adscripció que es deriva de l'esmentada estructura organitzativa.
Segon. Cessaments i preses de possessió
Cessaments
El personal que ocupa lloc de treball i ha obtingut destinació en el present concurs, cessarà d'ofici el dia 31 de maig de 2010.
Igualment cessarà d'ofici, el dia 31 de maig de 2010, el personal que estiga ocupant un lloc de treball adjudicat en aquesta convocatòria.
Preses de possessió
L'acte de presa de possessió, a què queden convocats els adjudicataris, tindrà lloc el dia 1 de juny de 2010, a les 10.00 hores, i segons la província en què hagen obtingut destinació, a les seus següents:
a) Direcció Territorial de la Conselleria de Justícia i Administracions Públiques a Alacant, rambla Méndez Nuñez, 41 (Torre Generalitat), 03988 Alacant.
b) Direcció Territorial de la Conselleria de Justícia i Administracions Públiques a Castelló, carrer Major, 78, 12479 Castelló de la Plana.
c) Servei de Provisió de Llocs de la Direcció General d'Administració autonòmica, Conselleria de Justícia i Administracions Públiques, carrer Miquelet, 5-2n pis, 46184 València.
Els efectes administratius i econòmics de la presa de possessió seran des del dia 1 de juny de 2010.
La present resolució posa fi a la via administrativa. I de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb el que disposen els articles 8, 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, les persones interessades podran interposar recurs de reposició, amb caràcter potestatiu, davant de l'òrgan que l'ha dictada, en el termini d'un mes, comptador des de l'endemà de la seua publicació. Alternativament, si no es recorre en reposició, podrà interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos, comptadors des del dia següent de la publicació de la present resolució.
València, 13 de maig de 2010.- La directora general d'Administració Autonòmica: Carmela Cots Soler.